
 ROMÂNIA

JUDEŢUL VRANCEA

CONSILIUL LOCAL AL MUNICIPIULUI 

FOCŞANI

H O T Ă R Â R E

pentru modificarea anexei la Hotărârea Consiliului Local al municipiului Focşani nr. 270/2003, privind reglementarea circulaţiei autovehiculelor cu masa totală mai mare de 3,5 tone în municipiul Focşani, exceptând mijloacele de transport în comun
           Consiliul Local al municipiului Focşani, judeţul Vrancea, întrunit în şedinţa ordinară:  

- văzând proiectul de hotărâre iniţiat de domnul primar Ing. Decebal Bacinschi, prin care se propune modificarea anexei la Hotărârea Consiliului Local al municipiului Focşani nr.270/2003, privind reglementarea circulaţiei autovehiculelor cu masa totală mai mare de 3,5 tone în municipiul Focşani, exceptând mijloacele de transport în comun şi raportul Compartimentului de Transport Public Local nr. 51066/18.08.2008;

- văzând avizul favorabil al Comisiei pentru administraţie publică locală,  juridică, anticorupţie şi integrare europeană;
· în conformitate cu art.1. alin. (4) din Ordonanţa de Urgenţă nr.195/2002, privind circulaţia pe drumurile publice, republicată;

· în  baza art.36, alin.(6), lit.a), pct.7 şi în temeiul art. 45, alin (1) din Legea nr. 215/2001 privind administraţia publică locală, republicată în 2007, cu modificările şi completările ulterioare;
H O T Ă R ĂŞ T E :

Art.1.  Se modifică anexa la Hotărârea Consiliului Local al municipiului Focşani nr. 270/2003, privind reglementarea circulaţiei autovehiculelor cu masa totală mai mare de 3,5 t  în municipiul Focşani, exceptând mijloacele de transport călători, în sensul desfiinţării traseului care cuprinde: str. Longinescu, str. Bîrsei, str. Bicaz,  str. Odobeşti şi înfiinţarea rutei ocolitoare - str. Anghel Saligny - str. Vâlcele - str. Antrepozite - str. Dionysos - varianta de ocolire şi intrare în municipiul Focşani dinspre partea de nord prin str. Mărăşeşti, conform anexei la prezenta  hotărâre 
 Art.2   Celelalte articole rămân neschimbate.
Art.3 Executarea hotărârii va fi asigurată conform legii, de către Primarul  municipiului Focşani, prin Direcţia administraţie publică locală şi Direcţia de dezvoltare  servicii publice Focşani.
PREŞEDINTE DE ŞEDINŢĂ,

        Dobre Vasile
                                                                                      Contrasemnează,

                                                              SECRETARUL MUNICIPIULUI 


          FOCŞANI

                                                                                   Corhană Eduard Marian

